./data/phi0914/phi00126/phi0914.phi00126.perseus-lat2.xml
Titus Livius (Livy)
aediles plebis commeatum eo conportarunt;  consules       senatusque in castra venerunt; ibi de summa  re publica       consultatum  placuit consules circa portas Collinam Esquilinamque       ponere castra; C  Calpurnium praetorem urbanum Capitolio atque arci praeesse, et       senatum frequentem in foro contineri, si quid in tam subitis rebus consulto opus       esset  inter haec Hannibal ad Anienem fluvium tria milia passuum ab urbe       castra admovit  ibi stativis positis ipse cum duobus milibus equitum       ad portam Collinam usque ad Herculis templum est progressus atque, unde proxime       poterat, moenia situmque urbis obequitans contemplabatur  id eum tam licenter atque otiose facere Flacco indignum visum est;       itaque immisit equites summoverique atque in castra redigi hostium equitatum       iussit  cum commissum proelium esset, consules transfugas Numidarum, qui tum       in Aventino ad mille et ducenti erant, media urbe transire Esquilias iusserunt,            nullos aptiores inter convalles tectaque       hortorum et sepulcra et cavas  undique vias ad pugnandum futuros rati  quos cum ex arce       Capitolioque clivo Publicio in equis decurrentis quidam vidissent, captum       Aventinum conclamaverunt  ea res tantum tumultum ac fugam praebuit ut, nisi castra Punica extra       urbem fuissent, effusura se omnis pavida multitudomultitude fuerit; tunctune in domos atque in tecta refugiebant, vagosque  in viis       suos pro  hostibus lapidibus telisque  incessebant  nec comprimi tumultus aperirique error poterat refertis itineribus       agrestium turba pecorumque quae repentinus pavor in urbem compulerat  equestre proelium secundum fuit summotique hostes sunt  et       quia multis locis comprimendi tumultus erant qui temere oriebantur, placuit       omnes qui dictatores, consules censoresve fuissent cum imperio esse, donecdone recessisset a muris hostis  et diei quod reliquum fuit et nocte insequenti multi temere excitati       tumultus sunt compressique